Odense Adresse-Contoirs Efterretninger, 1842-06-30
Blandinger. J Anledning af at Man i svenske og tydske Blade har omtalt det fabelagtige Rygte, at der fra Danmark skulde til Stokholm være sendt en Plan om Oprettelsen af en skandinavisk Republik, indeholder Kbhposten følgende bemærkninger: "Det gjør os ondt, at der i Sverrig er Nogen, der har villet behandle et saadant Rygte anderledes end det fortjener; men naar det derhos gaaer over i Tydsklands meest læste Journal (Allg. Zeit.), saa forekommer det os dog at fortjene et Par Bemærkninger til Oplysning for vore germaniske Naboer, som deraf ellers let turde tage Anledning til Sammenligninger mellem deres egne Forholde og Tilstande, indenfor det tydske Forbunds Grændser og Love, og Danmark, og deraf slutte til en mindre Forskjel end der dog endnu stedse i Virkeligheden finder Sted. Man vil nemlig i Tydskland i Forbindelse med hiint Rygte strax tænke sig lignende Forfølgelser, Undersøgelser og Fængslinger, som dem, der i de fleste tydske Forbundsstater allerede saa ofte siden 1815 have fundet Sted mod Medlemmer af deslige Selskaber, og hvorved mangfoldige unge exalterede Personer, ere styrtede i Fordærvelse, som oftest kun paa Grund af en overspændt ædel patriotisk Jver. Men saaledes er det dog ikke i Danmark, og saaledes vil det forhaabentlig aldrig blive. Thi der er endnu saamegen Associations- og Yttringsfrihed i Danmark, at Enhver uden Hindring kan udtale sig for en skandinavisk Forening, om hvilken der forresten kun kan være Tale som udgaaende af Nationernes egen frie Erkjendelse, og som uden denne ligesaa lidt vilde kunne iværksættes ved et hemmeligt Selskabs revolutionaire Projecter som ved en blot Regjerings-Alliance. Saalænge denne Frihed bestaaer i Danmark, vil der hos os aldrig som i Tydskland være Trang til at danne deslige, Selskaber, hvilken Regjeringsform der end maatte ansees som Endemaalet for den omtalte Forening. Denne Frihed er det danske Folks Helligdom, og dets Regjering er netop ved den bedst sikkret mod alle exalterede Bestræbelser; men deraf udgaaer en Forskjel mellem Forholdene i Danmark og Tydskland, som Man i sidstnævnte Land ikke burde glemme tillige er en - om den behøvedes - yderligere Grund til, at den danske Nation aldrig vilde kunne forsone sig med Tanken om en Jndlemmelse i det tydske Forbund."De engelske Loves Straffebestemmelse for Høiforræderi (saaledes som denne Forbrydelse i den seneste Tid er begaaet af Oxford og Francis) er meget gammeldags: den indeholdes ogsaa i en Parlamentsact fra Edward den 10des Regjeringstid (omtrent 1470). Dødsdomme, som begrundes paa denne Act, pleie at lyde som følger: "Rettens Dom er: At Du (Forbryderen) skal hænges ved Halsen indtil Du er halvded; derpaa skjæres ned fra Galgen, og Dine Jndvolde udtages medens Du endnu er levende; derpaa skal Dit Hoved afhugges, og Dit Legeme parteres. Og Herren være Din Sjæl naadig!" Denne Dødsdom overgik i det Mindste 5 eller 6 Personer i Dronning Elisabeths Tid, og deriblandt ogsaa Lord Esser, men blev dog ikke exeqveret paa ham, thi han blev kun halshugget; paa 2 eller 3 af de Domfældte fuld bragtes den. Rimeligviis er denne Dødsdom ikke bleven afsagt i sin fulde Strænghed siden Carl dens Regjering, Dagen.)